TH ดีด 3% ลุ้นกำไร Q3 โตกว่า 2 เท่า ดัน 9 เดือนแตะ 183 ลบ. เคาะเป้า 5.60 บ.
TH เด้ง 3% โบรกแนะนำราคาเป้าหมาย 5.60 บ. ชี้กำไรไตรมาส 3/65 โต 253.20% แตะ 69.90 บ. คาดหนุน 9 เดือนแรกแตะ 183 ลบ.
TH เด้ง 3% โบรกแนะนำราคาเป้าหมาย 5.60 บ. ชี้กำไรไตรมาส 3/65 โต 253.20% แตะ 69.90 บ. คาดหนุน 9 เดือนแรกแตะ 183 ลบ.
27 ต.ค. 2565

ผู้สื่อข่าวรายงานว่า วันนี้ (27 ต.ค.65) ราคาหุ้น บริษัท ตงฮั้ว โฮลดิ้ง จำกัด (มหาชน) หรือ TH ณ เวลา 11:16 น. อยู่ที่ระดับ 3.88 บาท บวก 0.12 บาท หรือ 3.19% สูงสุดที่ระดับ 3.96 บาท ต่ำสุดที่ระดับ 3.78 บาท ด้วยมูลค่าการซื้อขาย 46.92 ล้านบาท

บล.ฟินันเซีย ไซรัส ระบุในบทวิเคราะห์ว่า คาดกำไรสุทธิไตรมาส 3/65 อยู่ที่ 69.90 ล้านบาท เติบโต 2.70% จากไตรมาสก่อน และเติบโต 253.20% จากงวดเดียวกันของปีก่อน ซึ่งหากเป็นไปตามคาดกำไรงวด 9 เดือนแรกปี 65 จะอยู่ที่ 182.50 ล้านบาท เติบโต 252.30% จากงวดเดียวกันของปีก่อน คิดเป็นอัตรากำไรสุทธิต่อรายได้ 63.20% ทั้งนี้การเติบโตก้าวกระโดดจากงวดเดียวกันของปีก่อนเป็นการเปรียบเทียบกับธุรกิจสื่อเดิม โดยบริษัทเพิ่งเริ่มธุรกิจ AMC ในไตรมาส 4/64 แนะนำราคาเป้าหมาย 5.60 บาท